open-index/open-wikipedia-markdown huggingface dataset:
Пеницилин

**Пенициллины** суть антимикробны препараты, класификованы як β-лактамны антибиотикы, 
поуживаны на лѣчѣня бактериалных инфекций.

## История
Ку появлѣню первого такого препарата прислужив ся шкотскый бактериолог Александер Флеминг, котрый в року 1928 выявив, же бактерии *Staphylococcus aureus* не могли ся розростати там, де были нагодов поражены зеленов плѣсеньов *Penicillium notatum*. Флемингово объявлѣня продовжили розвивати австралийкый патолог Говард Флори и британскый биохемик Ернст Борис Чейн тай иншы и од року 1941 уже были доступны инекции нового лѣкарства. Флеминг дав тому лѣку назву *Penicillin*, понеже достав го од природного продуцента: грибох рода Penicillium.

Флори и Чейн достали сухый пеницилин, активность котрого была  высша од активности флемингового препарата, выпробовали го на хворых (1941–1943) и провказали эфективность лѣку при стафилококовом и стрептококовом сепсису, гонококовой и менингококовой инфекциях. Але британскый парламент не схвалив финанции на експериментално-промысловый выпуск пеницилину, зато  Флори быв змушеный од року 1943 продовжати роботу в США, де током едного року была организована промыслова продукция. За роботы з пеницилином в року 1945 ,  и Чейн удостоили ся Нобеловой награды.

## Природны пеницилины
Ку природным односять бензилпеницилин (пеницилин G, *benzylpenicillin*) и феноксиметилпеницилин (пеницилин V, *phenoxymethylpenicillin*), а тыж розличны соли бензилпеницилина — натриеву, калийову и др.

Через малу стабилность в квасах векша часть пеницилина G роспадать ся при переходжѣню через жолудок; з той причины его треба давати интрамускуларно, что ограничать его хосенность. Напротив, пеницилин V обычайно давать ся перорално (пилулы, капсулы): тот мать много векшу стойкость ку стравным квасам, як пеницилин G.

## Полусинтетичны пеницилины
Природны пеницилины хоснують доднесь, тот  але по часѣ были вывинуты и полусинтетичны пеницилины.

Главным компонентом вшиткых пеницилинох служить 6-АПК (6-аминопеницилановый квас), обсягуючый β-лактам и тиазолидинову карѣку. Пеницилины розличують ся лем будовов радикала, але тота вариативность додавать каждому антибиотику шпецифику, вдякы чому доставать иншы терапевтичны властности.

## Жерела и одказы
* 
*    

## Референции
Вышавська Долина

**Вышавська Долина** або **Вішовелдь** (рум. *Valea Vișeului*, мад. *Visóvölgy*) — село в повітови Мараморош у Румунії, часть комуны Быстрый.

## Полога
Вышавська Долина ся розміщат на вплыві рікы Вышавы в Тису, на державнуй граници з Украинов. Через Тису межит из Требушанами и їх присілком Хмельовом (мосты были порозбивані в 1944). Село уддаленоє на 8 км уд центра комуны Быстрого, на 30 км уд вароша Сигота. Служило важным желізничным узлом на маршруті Сигут-Рахово (спертый у 2007).

## Історія
Споминат ся у 1411. годі як властництво петрувськых немешув. Залюдненя села ся удбыло в XVII. столітю, в часі гуцулської колонізації долины Вышавы. Адміністративно ся ділило на дві части: западну (приналежну Вышнуй Рувнуй) и восточну (приналежну Требушанам). Зачаточна назва села — Поляна, пак Ровенська Поляна; назва Вышавська Долина (*Visóvölgy*) заведена в 1904. годі.

У 1920. годі, по паду Австро-Мадярщины, Вышавська Долина удышла Румунії (у 1940-1944 пуд владов Мадярщины). У меживоєнный час Вышавська Долина дустала окрему сілську адміністрацію, пак у 1950. годах была прилучена до сілського уряду в Быструм.

Жителі села історично заробляли рубаньом ліса, сплавльованьом бокорув, вадасков, скотарством, иманьом рыб, робили в Требушанах на копалнях, желізнуй и склянуй гутах.

## Култура
Перша деревляна церьков у Вышавськуй Долині поставлена в 1880. годі, дале сут споминкы за деревляну церьков 1925. году будованя. У 2000-2001. годах поставлена нова грекокатолицька деревляна церьков. Нова православна мурована церьков поставлена в 2002. годі

Школа у Вышавськуй Долині основана в 1900. годах, нова ґімназія поставлена в 1960. годі.

Вішовелдськый говур удносит ся до гуцулського діалекта. Вішовелдці носят назывку *млинкарі*, *млинникы* (село не мало свуй млин, зато ходили молоти до сосідув).

## Родакы
* Гаврило Клемпуш (1910—1990), поет

## Референції

Катеґорія:Населены пункты подля алфавитуКатеґорія:Населены пункты Румынии
Гайдудорог

**Гайдудóрог**,  *Hajdúdorog* — город на выходѣ Мадярщины, в округу Гайдубесермень жупы Гайду-Бигар. Число обывательох  — .

## Полога
Гайдудорог положеный в сѣверной части жупы Гайду-Бигар, о  на сѣвер од Дебрецена и  на югозапад од Нѣредьгазы.

## История
Селитва *Doroch* на мѣстѣ днешнього Гайдудорога  первый раз документално упомянута под роком 1301. Од року 1566 под владов Османской империи. Далшым поворотом в истории были рокы гайдуцкой селитвы . Гайдуци зачаточно были озброены охранцѣ стад, а по часѣ з них ся сформовало войско, котре бойовало з Габсбургами и добыло собѣ шпециалный статус. Гайдудорог — еден из давных гайдуцкых вароши,  але его выимочность спочивать в том, же тамошны обывателе суть грекокатолици (иншы суть переважно протестантскы), а ту ся находить катедрала единой в Мадярщинѣ грекокатолицкой епархии, котра была створена в року 1912 путьом выокремлѣня з Мукачовской грекокатолицкой епархии. В року 1639 Гайдудорог зыскав статус мѣстечка, котрого ся ся зрек в року 1886 через высокы выдаткы, але 1. марца 1989 наново достав варошскый статус. 

## Обывательство







## Вызнамны родаци
* Карой Мейсарош (1821–1890), новинарь, правник, историк, автор книгы о Русинах Мадярского кральовства и первой истории Унгвара.

## Жерела и одказы
*  
*  

## Референции

Катеґорія:Населены пункты подля алфавиту
Катеґорія:Населены пункты Мадярьска
Катеґорія:Міста
Красный

**Красный** ()&nbsp;— село в жупі Марамуреш у Румунії, часть комуны Быстрый.

## Полога
Село Красный лежит уздовж потока Красный (рум. *Frumușeaua*), притока Вышавы, и на прилеглых горбах. Долина окружена горами у выши до 1000 м; сіверовосточный конець села прилігат ид Мараморошськым Верьхам и граници з Украинов. Через Вышаву граничит из селом Петровов. Уддаленоє на 8 км уд центра комуны Быстрого, на 38 км уд вароша Сигота. Має присілкы Майдан, Говдя, Ноша, Улога.

## Історія
Село ся споминат у 1411. годі як властництво петрувськых немешув, служило як земелный и лісный готарь Петровы. Окулні лісы были основным містом роботы краснянськых селян попиля скотарства и загородництва. Залюдненя Красного ся удбыло в XVII. столітю вєдно з сосідными гуцулськыми селами.

Красный удыйшов Румунії в 1920. годі (у 1940-1944 пуд владов Мадярщины). У 1956. годі прилучив ся до быстрянської комуны. У часі археолоґічных розкопув в 1980. годах у присілкови Улога найшли ся артефакты бронзової добы.

## Култура
Устна історія споминат за першу сілську церькувцю из XVII. столітя, булша церьков была поставлена в 1881. годі. Церькувна школа в Краснум спадала спершу пуд петрувську, потому пуд быстрянську церьков. Перша державна школа в селі поставлена в меживоєнный час. Школа дустала нову муровану будову в 1957. годі, пак у 1960. годах были поставлені дві нові школы.

Краснянськый говур удносит ся до гуцулського діалекта. На містный діалект, народну ношу и обычаї мала вплыв култура сосідных румунськых сіл.

## Референції


Катеґорія:Населены пункты подля алфавитуКатеґорія:Населены пункты Румынии
Ебботсфорд

**Ебботсфорд**,  *Abbotsford* — маеток на югу Шкоции, на правом березѣ рѣкы Твид при мѣстечку Гелашилз в регионѣ Шкотске погранича, выбудованый вызнамным писательом Валтером Скоттом в роках 1811–1824. Днесь в маетку умѣщеный музей писателя. Там мож видѣти цѣнну библиотеку Скотта, родинны портреты ай обсяжну колекцию историчных реликвий, котры писатель сам позберав за живота.

## История
Скотт зачаточно в року 1811 купив фарму, тогды называну Карли Гоул,  *Carley Hole*, и в роках 1817–1824 поступно выбудовав баронскый каштель в готичном штилу, ныне познатый як Каштель Абботсфорд,  *Abbotsford House*. Од часу, коли там бывали прямы потомкы Скотта, каштель практично ся не змѣнив.

Зачаточно фарма мала  , але за даякы рокы выросла до 1400 . По смерти писателя, од марца року 1833, быв отвореный як музей. 

## Днешность
По смерти в року 2004 послѣдной наслѣдницѣ, Жан Максвелл-Скотт,  *Dame Jean Mary Monica Maxwell-Scott, DCVO*, пра-пра-правнучкы писателя, котра жила в каштелю, од року 2007 Ебботсфорд перейшов под дозор доброчинного кураторского фонда *The Abbotsford Trust*, котрый справуе каштель, его колекцию  з 9000 книг и 4000 объектох, з прилеглым лѣсопарком плохов    В року 2013 музей навщѣвили понад .

## Интересны факты
* Назву маетку придумав сам Скотт, означать она «монашый брод», а звязана з тым, же недалеко быв брод через рѣку Твид ку монастыреви. 
* Назва *Abbotsford*, придумана Скоттом стала ся така популарна, же появили ся Ебботсфорды всягды по свѣтѣ, в том числѣ в Австралии, Канадѣ, Новом Зеландѣ, Южной Африцѣ и США, а тыж на трех лондонскых улицях.

## Жерела и одказы
* 
* 

## Референции

Катеґорія:Населены пункты Великой Британии
Катеґорія:Музеї
Дигиталный объектовый идентификатор

**Дигиталный объектовый идентификатор**,  *Digital object identifier*, куртанка: *DOI* — кодове число, котре незмѣнно и еднозначно идентификуе объект подля меджинародной системы , Information and documentation – Digital object identifier system.
## Мотивация
Хоснователе Интернета, котры гледають потребный им контент або дотычну информацию, часто суть скламаны, кедь ся укаже, же тот контент або информация уже не суть там, де указуе вебовый адрес  (URL). Причина тому може быти физичне перенесѣня объекта на иншый сервер, змѣна штруктуры информации, змѣна властника або инша змѣна. Про то, жебы одстранити такы неприемны заскочѣня од року 2000 зачали про объекты, умѣщованы на вебу хосновати незмѣнны и еднозначны дигиталны идентификаторы *DOI*, котры через шпециалны службы дають можность дознати ся о актуалном умѣщѣню и станѣ объекта и застачать хоснователям доступ ку нему. 
## История
Властником регистрованого знака *DOI* е *International DOI Foundation*, куртанка: *IDF*, што е автором и провайдером системы. Розробка ся зачала в року 1998, хоснованя од року 2000, наступно система была даколько разы модернизована, а од року 2012 фунгуе подля меджинародного стандарда. Дотеперь (2021) участниками системы стали ся понад 5000 публикаторох (выдавательства, научны организации, датацентры, филмовы штудии), котры собѣ зарезервовали понад  DOI-префиксох, а на вебу суть в хоснованю 29 милионы куртых DOI-адресох. 
## Штруктура идентификатора
**Идентификатор ''DOI'' складать ся з префикса и суфикса**, напримѣр: 
:`10.1000/182`
де:
:`10.1000` — **префикс**, в котрому
::`10` — *тип идентификатора* (про DOI теперь все *10.*)
::`1000` — *код публикатора*, регистрованый публикатор годен мати еден або вецей кодох
:`182` — **суфикс**, в котрому *код объекта*, единечный код регистрованого объекта

**Куртый DOI-адрес** складать ся з URL провайдера (IDF) и кода *DOI*, з котрым ся достанеме ку объекту:
::*DOI*-код
або
::иншак идеме до провайдера https://doi.org/, а там в шпециалном облачку подаме самый *DOI*-код
## Як то фунгуе...
... найлегше указати на конкретном примѣрѣ. Най гледаме объект, котрого *DOI*-код ся пише: 
Тот нас приведе на статью *Чловек, што остал президентом європской республикы* о Г. И. Жатковичови, котрой автор П. Р. Магочи (Универзита Торонта, Канада) появив  ей в томѣ 16 *Рочника Руской Бурсы* з року 2020, што го выдав в януарѣ 2021 выдаватель *Department of Scientific Journals, Ksiegarnia Akademicka Publishing, Uniwersytet Jagielloński* з Кракова. В часѣ публикации тот объект (статья) быв уложеный на *веб*адресѣ (URL)  
Кедь ся в будучности *веб*адрес з хотьякой причины змѣнить, выдаватель подасть нове умѣщѣня объекта до датабазы провайдера (IDF), а публикация буде и дале доступна под старым *DOI*-кодом, якбы ани не была пересунута.

## Жерела и одказы
* 
* 
* 

## Референции
Худльово

**Ху́дльово**,  *Худльо́во*,  *Horlyó*,  *Chudlovo* — село в Ужгородском районѣ Закарпатской области Украины, положене о  на сѣвер од Середнього, административного центра селищской громады и оддалене о  од районного центра.

## Администрация
;Середнянска селищска громада: 89452, смт. Середнє,вул.Закарпатська, 63 

## Землепис
Через село тече рѣка Вйела. Нижний конець села положеный в надморской вышцѣ , вышний — . Найвысша в околици гора Бе́рлог,  Brloh,  лежить на сѣвер од села, справа над дорогов до Анталовець.

## История
В готарѣ села были найдены бронзовы артефакты, што свѣдчать, же тот готарь быв залюдненый од 2. тысячроча до н. е.. Перва задокументована упоминка о селѣ (под нынѣшнов назвов) датована роком 1764. Але село взникло овельо скорше: в року 1567 уже платили дань два газдовства, а в року 1715 в селѣ было уже 25 газдовств; в року 1751 уже мали «деревяну церкву  зо вшиткыма образами и трьома звонами».

В роках 1820–1880 в сосѣдных Анталовцях была желѣзна гамора, а там была и концьова штация узкоколейной желѣзницѣ Анталовцѣ – Унгвар.

В року 1910 в селѣ зоз 1274 обывательох были: , , . Подля вѣры: , , .

В року 1930 в селѣ были 1232 обывателе. З того: , , , , , . Грекокатолицка громада числила  и мала муровану церкву *Вознесѣня* з року 1798. В селѣ быв нотарскый уряд, русинска школа (4 класы) и желѣзнична заставка.

Червена армада выслободила село од нѣмецкых фашистох 26. октобра 1944 и зачала украинску добу истории села. Было створене земледѣлске дружство «Колгосп имени Фрунзе», што было найлѣпше в цѣлом районѣ подля высокой уроды грозна. В селѣ ся отворили середня школа, клуб, библиотека. 

## Вызнамны родаци
* Юлий Фирцак (1836—1912) — епископ мукачовскый, русинскый сполоченскый дѣятель.
* Георгий Миравчик (1901–1973), выдаватель подкарпаторуской литературы в роках 1939–1944.

## Жерела и одказы
* 
* 
*  
*  
*  
*   

## Референции

Катеґорія:Населены пункты Украины
Катеґорія:Населены пункты Закарпатской области
Штефан Пю

**Штефан Пю** (анґл. *Stefan Morgenschweis Pugh*, *2. юлія 1956, Вашінґтон, США — † 8. октобра 2013, Дейтон, Огайо, США) быв лінґвіста і педаґоґ, шпеціаліста на русиньскый язык.

## Біоґрафія
Родив ся у Вашінґтонї в родинї діпломата шкотьского поводу. Закінчів Дюкову універзіту в Северній Каролінї (1978), пак абсолвовав славістічны штудії на Єльскій універзітї (1979) і здобыв докторат на Універзітї Северной Кароліны в Чапел Гілл (1984).

Спершу ся став професором російского языка і лінґвістікы на Дюковій універзітї (1980–1996), потім выучовав і вів оддїлїня російского языка на Універзітї в Сент-Ендрюс у Шкотьску (1995–2008). Од року 2008 до кінця жывота робив як професор і ведучый оддїлїня сучасных языків Врайтьской універзіты в Дейтонї, Огайо.

Інтересовав ся історічнов і контактовов лінґвістіков, соціолінґвістіков. У 2006. роцї ся зачав занимати русиньскым языком. Взяв участь на 3. Меджінароднім конґресї русиньского языка в 2007. роцї, быв зволеный до інтерреґіоналной рады русиньского языка. У роках 2010–2012 выучовав русиньскый язык на лїтнїй школї Studium Carpatho-Ruthenorum.

## Выбраны публікації
* *[https://www.jstor.org/stable/pdf/41036132.pdf The Ruthenian Language of Meletij Smotryc'kyj: Phonology]*. // *Harvard Ukrainian Studies 9/1-2*, 1985.
* *Colloquial Ukrainian. A Complete Language Course* (сполуавтор Ian J. Press). London, New York: Routledge, 1994.
* *Testament to Ruthenian. A Linguistic Analysis of the Smotryc'kyj Variant*. 1996.
* *Systems in Contact, System in Motion: the Assimilation of Russian Verbs in the Baltic-Finnic Languages of Russia*. Uppsala: Acta Universitatis Upsaliensis, 1999.
* *Ukrainian. A Comprehensive Grammar* (сполуавтор Ian J. Press). London, New York: Routledge, 1999.
* *A New Historical Grammar of the East Slavic Languages. Vol. 1: Introduction and Phonology*. München: Lincom Europa, 2007.
* *[https://web.archive.org/web/20210907000927/http://www.foliageographica.sk/public/media/files/docs/u/svk/dokument_3_10.pdf#page=104 К вопросу о лексических заимствованиях в литературных языках: в центре внимания — русинский язык]*. // Plišková, A. (зост.) *[https://web.archive.org/web/20210907000927/http://www.foliageographica.sk/public/media/files/docs/u/svk/dokument_3_10.pdf Языкова култура і языкова норма в русиньскім языку]*. Prešov: Prešovská univerzita, 2007.
* *The Rusyn Language. A Grammar of the Literary Standard of Slovakia with Reference to Lemko and Subcarpathian Rusyn*. München: Lincom Europa, 2009.
* *The Place of Rusyn in the East Slavic linguistic continuum*. // Danylenko, A., Vakulenko, S. (зост.) *Studien zu Sprache und Literatur der Slaven. Gedenkschrift für George Y. Shevelov zum 100. Geburtstag*. München, Berlin: Otto Sagner, 2012.
* *Вітаєме! Welcome! A Textbook of Rusyn* (ред. Robert Rothstein, Wayles Browne, Nick Kupensky). New York: Carpatho-Rusyn Research Center, 2021.

## Референції


Катеґорія:Лингвисты
Нижное Болотное

**Нижное Болотное**,  *Нижнє Болотне* — село  Закарпатской области Украины. До року 2020 административно належало ку Иршавскому району, од року 2020 — ку Хустскому, одтогды тыж припадать ку Зарѣчанской сельской громадѣ з центром в Зарѣчу, до котрой належать тыж села Гребля и Ольховка.

## Полога
Лежить на сѣверных обочах Севлюшского пасма, котре входить до Вигорлат-Гутина. Тутешны грунты суть вгодны про винницѣ. Село лежить на вливѣ потока Шард(ик) до потока Берберка, што припадать ку лѣвобережному базену Боржавы. 

## История
Первый раз упомянуте в року 1351.  В словнику Елека Финьеша (1851) упомянуте в парѣ з Вышным Шардом (дн. Широке), же оба села суть русинскы, належать  до Великосевлюшского панства, але Нижний Шард мать май уроднѣйшы землѣ и красны лѣсы. Подля урбарскых документох властниками тых земель в жупѣ Угоча быв род Перенѣ и, часточно, Телеки.

В року 1910 Нижний Шард,  *Alsósárad*, мав 629 обывательох, меджи котрыма были: 536 Русины, 83 Нѣмцѣ, 5 Мадяре; подля вѣры 540 грекокатилици и 89 израелиты.

В року 1930 Нижний Шард,  *Nižní Šard*, мав заевидованы 728 обывателе: 670 Русины, 50 Евреи, 2 Чехы и Словаци, 6 чужоземцѣ. Грекокатолицка громада числила 673 вѣрникы а мала муровану церкву  од року 1864 и церковну русинску школу (една класа). 

Од добы УССР Нижний Шард, перейменованый на Нижное Болотное,  административно быв в Иршавском районѣ, котрый од року 2020 инкорпорованый Хустскым районом.

## Вызнамны родаци
* Юрий Станинець (1906–1994), священик, писатель.

## Жерела и одказы
* **A történelmi Magyarország** atlasza és adattára 1914  https://books.google.com.ua/books/about/A_T%C3%B6rt%C3%A9nelmi_Magyarorsz%C3%A1g_atlasza_%C3%A9s.html?id=y_QNYAAACAAJ&redir_esc=y 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* 
* 
* 
## Референции

Катеґорія:Населены пункты Украины
Катеґорія:Населены пункты Закарпатской области
Горонда

**Горонда́** ци **Ґоронда**,  *Gorond*,  *Goronda* — село в Мукачовском районѣ Закарпатской области Украины. 
;Сельска рада:
:**Горондівська сільська рада**
:89656, Закарпатська обл., Мукачівський р-н, с. Горонда, 
:вул. Духновича, 64, тел. 03131-60621
 
## Полога
Село оддалене од Мукачова о , на линии Мукачово–Чоп, мать желѣзничну штацию (Страбичово), сполочну з сосѣдным селом Страбичово, од котрого оддѣлене лем штреков. В околици мать лѣс ай иригачный канал. Оддалѣня од районного центра по автодорозѣ — .

## История
Перва упоминка в историчных жерелах датована роком 1550.

В року 1910 в Горондѣ зоз 1626 обывательох были: 1336 Русины, 279 Мадяры. Подля вѣровызнаня были 1435 грекокатолици, 50 реформаты, 99 израелиты. До Трианона село административно належало ку Мукачовскому округу (Munkácsi járás) жупы Берег.

В року 1930 (чехословацка доба) обывательство села было 2102 особы: 1869 Русины, 109 Евреи, 46 Мадяры, 39 Чехы и Словаци, 39 чужоземцѣ. Православна громада числила 1597 вѣрникох и мала муровану церкву Рождества Пресвятой Богородицѣ з року 1894. Школы были: русинска (7 клас) и чешска (2 класы). В селѣ быв нотарскый уряд и паленчарня. 

25. октобра 1944 Горонда выслободжена од мадярско-нѣмецкых окупантох Червенов армадов, 25 хлопох пошли добровольцями на фронт, и зачала ся совѣтско-украинска доба истории села. В року 1969 в селѣ жили 3462 особы, а за сплынулы 25 рокы той добы были збудованы середня школа, двѣ библиотекы, клуб; обводова болниця, понад 400 бывалных хыж, комбинат бытовых служб и вельо иншых сполоченскых заряджѣнь. За тот час 23 жителѣ села достали высокошколске образованя.

## Етимология
Назва села праславянского походжѣня: гряда «сухе мѣсто серед болота, плытчина, лѣсиста вышинка». Звязана алтернациов з польского диалектного grąd «лѣсный остров; лѣсиста вышинка». В мадярском языку апелатив *gorond* мать вызнам «вышинка, што выставать на 1–2 метры над рѣчнов заплавов».  

## Вызнамны родаци
* Петро Линтур (1909–1969), высокошколскый професор, фолклориста, литературознатель.

## Жерела и одказы
* '''A történelmi Magyarország''' atlasza és adattára 1914  
*  
* 
* **Достал, Ярослав.** Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. . 
* 
* **Тронько П. и др.** (ред.) Історія міст і сіл України. Том 7. Закарпатська область. К. 1969. Доступне онлайн 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Сату Маре

**Сату Маре**,  *Satu Mare*,  *Szatmárnémeti*,   *Сатмар* — город в сѣверозападной Румынии на правом березѣ Самоша, около  од мадярской границѣ и  од украинской границѣ.

Сату Маре — административный центер жудеца Сату-Маре. Обывательство — 102,4 тыс. особ, подля списованя 2011, з того 34,6% Мадяре. Лежить на выходном краю Середньодунайской низины, де ся закончують одгоря Восточных Карпат, и е узлом авто- и желѣзничных дорог: через город иде далниця Констанца – Букурешт – Мукачово (Украина). Мать меджинародне летище (од 1936).

## История
В X. сторочу на територии днешного Сату Маре быв военный форт, як упоминать Анонимус в Gesta Hungarorum, «твердыня Зотмар»,  *castrum Zotmar*, котрый Мадяре взяли лем по тяжкых боях. Довкола него ся поступно розросли двѣ осады — Сатмар,  *Szatmár*, и Ниймети, 
*Németi* (нѣмецка колония), котры достали варошскы привилегии в роках 1230 и 1264. В Сатмарѣ нераз была кральовска резиденция. 

В року 1241 спустошены монголо-татарскым впадом.

В року 1411 краль Жигмонд Луксембургскый передав их Георгию Бранковичу, сербскому деспоту, под владу мадярской коруны ся вернули в року 1460. Далшы два стороча были они объектом боя меджи Австрийсков и Османсков империов з ей вазалным Семигородскым княжеством. В року 1711 ту быв подписаный Сатмарскый мир, котрым ся закончило Повстаня Раковция. В роках 1712–1715 оба городы ся злучили, а в року 1721 Сатмар-Ниймети,  *Szatmár-Németi*, достав статус вольного кральовского города. В року 1920 подля Трианонского договора город достала Румыния. Од року 1925 носить свою днешню назву. В роках 1940–1944 подля Другой вѣденьской арбитражы быв под мадярсков владов.

## Газдовство
Про вывоз: выроба авточасток про германскы и румынскы значкы, кухонных шпорох про шведскый «Electrolux», електроникы про германскый «Zollner», горничого и металургичного обладунку про румынску компанию «Unio», абразивы про французскый «Saint-Gobain», шпортовы гелмы про германску компанию «Casco». Про домашный торг традична выроба: потравины, конфекция и бутор.

## Жерела и одказы
* **Лобанов М. М.** Сату-Маре //Большая российская энциклопедия. Том&nbsp;29. Москва, 2015, стр.&nbsp;456 Верзия: 2017. Одчитане: 25.08.2021https://old.bigenc.ru/geography/text/3537369
* 
*  

## Референции

Катеґорія:Населены пункты Румынии
Главный пас астероидох

**Главный пас астероидох** — область Сонѣчной системы, котра лежить меджи орбитами Марса  и Юпитера.

В той области, подля закона планетных одстоянь, мала была бы ествовати планета нормалной величины. Диаметер найвекшого астероида главного паса около , диаметр найменшого из объявленых доднесь (лимитованый граничнов роздѣлностьов днешных телескопох) — около . Первый, найвекшый астероид *[[Церера]]* объявив в року 1801 . До року 1986 число объявленых астероидох зоз бизовно помѣряными параметрами орбит, якы достали сталы назвы, перевысило 3000. Основны характеристика астероидох главного паса звязаны як з их генезов, так и з далшов их еволуциов в току  екзистованя Сонѣчной системы.

Перстень астероидох (простор, де суть их орбиты) одстоить од Сонця в границях  астрономичны единкы. В объемѣ простору, занятого перстеньом-тором ся рухають 98% вшиткых астероидох, а величина того объему — около 1.6 \times 10^{26} {km}^{3}. Час обертаня астероидох доокола Сонця в просторѣ пасу чинить , а склон орбиты ку ровинѣ еклиптикы — .

## Жерела и одказы
*  
*  

## Референции

Катеґорія:Астрономія
Ганзелказикмунд
Тициуса-Бодеова регула

**Тициуса-Бодеова регула**, даколи попросто звана тыж **законом планетных одстоянь** — математичный выраз приблизных величин середньой оддалености (великой полуоси орбиты) планет сонѣчной системы в астрономичных единках (AU) их шора

:*a* = 0,4 + 0,3×2*n* (*n* = −∞, 0, 1, 2, …).

Регуларность во величинах середньой оддалености замерковав в року 1766 нѣмецкый математик Йоганн Даниел Тициус, а по шести роках тот закон опубликовав тогдышный ведучый берлинской звѣздарнѣ Йоганн Елерт Боде. Як видко з поданой таблицѣ, тото правило цѣлком добрѣ выдовольовало про вшиткы познаты планеты, окрем того, же у Сатурна была векша одхылка, а про величину *n*=3 не екзистовала жадна позната планета.

Як была объявлена перва планетка Церера, видѣло ся, же быв найденый тот хыблячый член шора; але скоро за тым объявили далшы подобны планеткы, котры тото опровергли.

Цѣлком до того шора не штимуе планета Нептун, а напротив, добрѣ штимуе Плутон, котрый быв в року 2006 вылученый з класа планет, кебы он быв на семой позиции, а не было бы Нептуна.

Тициуса-Бодеова регула ся донедавна поважовала астрономами лем за куриозиту, Але найновшы астрономичны объявлѣня воскресили интерес ку той регулѣ, бо ся указало, же она добрѣ описуе закономѣрность оддалѣня сателитох ай в иншых планетарных системах.

## Жерела и одказы
* 
*  

## Референции

Катеґорія:Сонячна сістема
Дмитро Данилюк

**Дмитро Данилюк** (; , Тересва, Мадярске кральовство&nbsp;— †, Ужгород, Украина)&nbsp;— украинскый историк, доктор историчных наук (1994), професор (1996).

## Биография
Походив з селянской родины. Закончив школу в Тересвѣ (1947–1957), историчну факулту Ужгородской державной (дн. народна) универзиты (1960–1965). Як молодый педагог быв посланый учительом истории и социологии до середньой школы в Миколайовской области на югу Украины, пак быв педагогом и администратором в школах Закарпатской области. Закончив ашпирантуру з истории при УжНУ (1971, .

В роках 1971–2015 на педагогичной роботѣ в УжНУ, спочатку в филиалцѣ (Виноградово, до 1975), кандидатска дизертация (1975, Львов), доцент (1984), докторска дизертация (1994, Ужгород), професор (1996).  Тема докторской дизертации: «Розвиток історичної науки в Закарпатті (з кінця XVIII до середини XX ст.)», Ведучый катедры истории Украины (2001–2013).

## Творба
Автор понад 300 публикаций.

Основна сфера научных робот — подкарпатска историография XVIII. – XX ст. в контекстѣ домашной и заграничной историчной думкы. За свою цѣль, як подавать библиографичный указовач его робот (Ужгород, 2011), поклав «указати забыту плеяду имен подкарпатскых ученых, подвижникох народно-културной оброды».
;Монографии :
* Історіографія Закарпаття в новітній час (1917—1985).&nbsp;— Львів: Вид-во Львів. держ. ун-ту, Вища школа, 1987.&nbsp;— 130 с.
* Ю.&nbsp;І.&nbsp;Гуца-Венелін.&nbsp;— Ужгород, 1995.&nbsp;— 45 с.
* Михайло Лучкай&nbsp;— патріарх Закарпатської історіографії.&nbsp;— Ужгород, 1995.&nbsp;— 62 с.
* Історія Закарпаття в біографіях і портретах (з давніх часів до початку ХХ ст.).&nbsp;— Ужгород: Ужгородський держ. ун-т, 1997.&nbsp;— 289 с.
* Історична наука на Закарпатті (кінець ХVIII&nbsp;— перша половина ХХ ст.).&nbsp;— Ужгород: Патент, 1999.&nbsp;— 352 с.
* Іван Семенович Орлай. З наукової спадщини.&nbsp;— Ужгород, 2005.&nbsp;— 144 с.
* Історія Закарпаття: навчальний посібник з краєзнавства / Ред. Л. Ільченко. Міністерство освіти і науки, молоді та спорту України; Держ. вищий навч. заклад «Ужгородський національний університет».&nbsp;— Ужгород: Вид-во В. Падяка, 2013.&nbsp;— 304 с.

## Критика
Окремы историци Угорской и Подкарпатской Руси выступили з критичныма зазначками в адрес робот Дмитра Данилюка. Они поважують, же автор «не все вольный од идеологичных шаблонох», его роботы «складають ся з описовых биографий з обмеженов историографичнов анализов, ...указуючи невысоке запознаня з богатов историчнов литературов о Русинах, котра походить споза меж Подкарпатской Руси», «автор не знать языкы историографичних памяток (латинскый, мадярскый, нѣмецкый), котры он "анализує", не знать епоху, циже историографичну ситуацию, яка ествовала, напримѣр, в добѣ Базиловича або Лучкая, не знать епоху, о якой пишуть тоты памяткы, не овладать метод историографичной анализы жерел, не знакомый або зовсѣм игноруе роботы своих предходникох, котры штудовали историю историчной думкы Закарпатя, а вѣрнѣйше Угорской Руси».

## Жерела и одказы
* **Бедь В. В., Олашин М. В.**: Данилюк Дмитро Дмитрович //, 
*  
*  
* **Павло Роберт Маґочій**: Дмитро Данилюк //, 
*  
*  

## Референции

Катеґорія:Русиньскы історіци
Brawl Stars

**«Brawl Stars»** — се мобільна бавка од «Supercell» у жанрі MOBA. Вийшла на Android та iOS у грудні 2018 року. 

= Процес бавкы =
У «Brawl Stars» всьо стоїть на трофеях: чим веце маєш, тим вищий у рейтингу. На зачатку дають Шеллі, а инших 87 героїв (бравлерів) треба вибивати з «дропів» або заробляти на дорозі слави. Можна збирати ся з цімборами у клуби та бавити ся в’єдно.

### Режими бавлення
Нині є 16 режимів. Основні три — на кождий динь:

* Збирання кришталів: Команда має набрати 10 камінчиків і втримати їх 15 секунд.
* Зудар (Соло/Дуо): Виживає лем потиличний. Б’єш усіх, доки не лишиш ся сам.
* Бравлбол: Чистий футбол. Треба забити два голи.

Инші цікаві режими міняють ся по кругу:

* Пограбованя: Розбити ворожий сейф, заки не розбили твій.
* Нокаут: Бава до двох перемог. Вбиваєш ворога — він більше не встає до кінця раунду.
* Зона: Треба стояти в колі, доки воно не заповнить ся на 100%.
* Нагорода: Збираєш звізди за кождого битого ворога. У кого веце звізд — той виграв.
* Втеча з трофеями: Б’єш роботів і людий, збираєш кубки і втікаєш через портал.

### Професійна бава та ранги
Для май файних гравців є Ранговий бій. Там команди по черзі блокують та вибирають героїв. За перемоги дають PPXP, рамки для профілю та жетони для «рангового пропуску», де мож виграти геми. Би йти у вищі ліги, треба мати хоча би 12 героїв 9-го рівня.

### Режими, що пішли в історію
Деякі забави розробники прибрали, бо вони або приїлися, або їх замінили ліпшими:

* Силова ліга: Була для май сильних гравців. Грали «три на три» до двох перемог. За се давали блінґи та скіни. У 2024 році її замінили на Ранговий бій.
* Засідка: Треба було збирати болти, би змайструвати робота, який рознесе ворожу пушку.
* Волейбол: Треба було вибити м’яч на чужу половину так, би ворог не встиг його відбити.
* Зудар+: Звичайний «зудар», але за кожне вбиття ворога давали додаткові трофеї.
* Мисливці: Суміш виживаня та зачистки. Хто перший набив 6 фраґів — той і виграв.
* Розгром міста: Команда била великого динозавра, би той не потрощив усі хижі в місті.
* Ґодзілла: Дві команди мали своїх монстрів. Хто швидше розвалить ворожі будинки, той і газдує.
* Останній рубіж: Мали збирати гроші, би робот 8-біт не виключив ся і вороги його не добили.
* Вагонетка: Треба було стояти коло возика, би він їхав до цілі. Якщо ворог підходив ближче — возик ставав.
* Пейнтбол: Малювали арену фарбами. Чийого кольору в кінці було веце — той і переміг.
* Естафета та Дзеркало: У першому герої міняли ся після кожного вбиття, а у другому — всі 6 гравців бавили ся за одного і того ж персонажа.

Катеґорія:Відеобавки
Катеґорія:Відеобавки подля алфавіту
Катеґорія:Бавки для Android
Георгий Миравчик

**Георгий Миравчик**,  *Miravcsik György*, *23. септембер 1901, Худльово, жупа Унг, Мадярске кральовство – †8. децембер 1973, Ужгород, УССР — выдаватель и властник печатнѣ в Подкарпатской Руси.

## Биография
### Чехословацка доба
По закончѣню худльовской сельской школы зачинать працовати в ужгородской печатни Юлия Фелдешия (1915-1921). Пак, по приходѣ Чехох, у выдавательствѣ *Виктория* чешского подузятника (1921-1923), а в року 1924 ставать ся сполувластником печатнѣ *Крживанек и Миравчик*. В року 1926 купив властну печатню на улици  (нынѣ ), де спорядив цех кириличной печати и компакторню. Тота печатня як едина в Ужгородѣ ся шпециализовала на выданю книг кирилицьов, зокрема, выдавала брожуры Общества Александра Духновича. Юлий Фелдеши, котрый на тот час став ся сенатором чехословацкого парламента (1935–1938), называв Георгия Миравчика «своим братом» и помагав му финансово в его выдавательскых подузятях.

### Мадярска доба
В року 1939, по одходѣ Чехох, Георгий Миравчик выкупив печатню *Новина*, перед тым чешского властництва, котрой належав типографскый обладунок збанкротованого выдавательства *Уніо*. Жебы выхосновати минулу репутацию фирмы, обродив ю под назвов *Уніо – Г. Миравчик*. Печатный цех быв спочатку на улици Раковция (днесь Волошина), а пак на Кориатовича (де днесь будовля *Медтехникы*), символом обродженого выдавательства зостала сова, яка сидить на роствореной книзѣ.

Выдавательство зробило важный вклад до розвою освѣты и културы краю. Зокрема, подтримовало фотбалову дружину *СК Русь*, печатало и ширило духовну литературу, выдавало книгы лѣпшых писательох краю, зачало едицию *Угро-русская дешевая библиотека – для угро-русской молодежи*. До року 1944 публиковало периодичны выданя *Народна школа*, *Дружествѣнный вѣстникъ*, букварѣ про школы, мисийны календарѣ, выдало монографию Евгения Недзѣльского *Угро-русскій театръ* (1941).
   
### Совѣтска доба
В року 1945 выдавательство Георгия Миравчика было национализоване, авшак, выдаватель и дале працовав там, выучуючи молодежь роботѣ на машинах. В  року 1947 быв репресованый, конфишковали му маеток. Лем по часѣ бывшый успѣшный выдаватель вернув ся ку роботѣ яко складач текстох. В роках 1953–1961 працовав в областном книжковом выдавательствѣ, пак одышов до пензии.

## Интересны факты
* В часѣ, коли Мадярщина воевала против СССР, Георгий Миравчик симпатизовав з комунистами и в Унгварѣ выдавав русскоязычны книгы, аж покля в року 1944 при совѣтском бомбовом нападѣ его печатня не была розбомблена.
* Kоли совѣтска бомба розвалила вшитко его обыстя, люди фигльовали: «Се тобѣ, Дюрку, комунисты ся оддячили».

## Жерела и одказы
* 
* 
*  
* 
* **Валерій Падяк**: Міравчик Георгій //
* 

## Референции

Катеґорія:Русиньскы выдавателе
(3836) Лем

**(3836) Лем** — планетка главного паса астероидох. Была объявлена 22. септембра 1979 в Крымской астрофизичной обсерватории  Николайом Черных и названа на честь польского писателя Станислава Лема (1921–2006).

Планетка *(3836) Лем*, з розмѣром  и периодом властной ротации , обертать ся доокола Сонця за   ай  на середньом оддалѣню . Свою памятну назву достала 12. септембра 1992, а дотогды мала дочасне означѣня *1979 SR<sub>9</sub>*.

## См. тыж
* (343000) Ийонтихый

## Жерела и одказы
* '''JPL Small-Body Database''' Browser on 3836 Lem (1979 SR9) 
* '''IAU Minor Planet Center''' on 3836 Lem (1979 SR9) 
* '''Анимация орбиты''' планеткы 3836 Lem

## Референции

Катеґорія:Астрономія
Лем
(343000) Ийонтихый

**(343000) Ийонтихый** — планетка главного паса астероидох. Была объявлена 29. януара 2009 в звѣздарни Таунус во Франфуртѣ (объявителѣ: Ервин Шваб и Уте Циммер) и достала дочасне означѣня **2009 BH<sub>73</sub>**.

Назву *(343000) Ийонтихый* достала 19. септембра 2013 за Ийоном Тихым — главнов литературнов поставов цикла повѣдань *[[Звѣздовы дньовникы]]* (1982–1987) од Станислава Лема. На основѣ вольной интерпретации того циклу быв тыж нафилмованый нѣмецкый телевизный сериал *Ijon Tichy: Raumpilot* (Ийон Тихый — козмичный вандровник; 2007), в яком Тихый вандруе козмосом во своей «триизбовой ракетѣ». 

Планетка мать розмѣр , обертать ся довкола Сонця з периодом  на середньом одстояню .

## См. тыж
* (3836) Лем

## Жерела и одказы
* 
* 
* '''Анимация орбиты'''

## Референции

Катеґорія:Астрономія
Ийонтихый
Церера

**Церера** ( *Ceres* /ˈsɪəriːz/ — найвекшый з познатых и первый объявленый (1801) астероид, котрый в каталогу планеток достав каталожне число 1.

Названый на честь римлянской богынѣ уродных сил землѣ, котру поважують за патронку Сицилии.

Своев масов представлять около 32% вшиткой масы главного паса астероидох. Джузеппе Пиацци, котрый объявив Цереру 1. януара 1801 в обсерватории Палермо, з той причины поважовав ю за планету, котра подля регулы Тициуса-Боде мала была екзистовати меджи орбитами Марса и Юпитера. 

Церера мать форму сплощеной сферы з екваториалным радиусом  и поларным радиусом , што еквивалентне объему правилной сферы з диаметром , циже около 27% од объема  Мѣсяця, природного сателита Землѣ, и тото найвекшый астероид, котрого маса:

Церера была спочатку поважована за планету, але уж од року 1802 за астероид, а в августѣ 2006 Меджинародный астрономичный союз (International Astronomical Union) вызначив про ню нову категорию объектох сонѣчной системы — карликова планета. Але Церера зоставать тыж надале в каталогу планеток под числом 1.

## Жерела и одказы
* 
*  
*  
*  
* 

## Референции

Катеґорія:Астрономія
Катеґорія:Планеткы
Катеґорія:Карликовы планеты
(4170) Земмелвайс

**(4170) Земмелвайс** — планетка главного паса астероидох. Была объявлена 6. августа 1980 в обсерватории Клеть  Зденьков Вавровов и названа на честь Игнаца Земмелвайса (1818–1865), мадярского дохтора нѣмецкого походжѣня, днесь узнаваного пионера антисептичных методох в медицинѣ.

Планетка *(4170) Земмелвайс* обертать ся доокола Сонця з периодом  на середньом одстояню . Розмѣр планеткы , период властной ротации .

Планетка мала дочасну назву 1980 PT.

## Жерела и одказы
* '''JPL Small-Body Database''' Browser on 4170 Semmelweis 
* '''Semmelweis Society International'''. Dr Semmelweis' Biography.
* '''Анимация орбиты''' планеткы 4170 Semmelweis

## Референции

Катеґорія:Астрономія
Земмелвайс
(50) Вирджиния

**(50) Вирджиния** — планетка главного паса астероидох. Была объявлена 4. октобра 1857 во  Вашингтонѣ америцкым астрономом шкотского походжѣня Джеймсом Фергюсоном, котрый тыж объявив ещи двѣ планеткы.

В том часѣ каталогизация планеток ещи не екзистовала, и з той причины походжѣня памятной назвы до конця неясне. Могла она походити од Виргинии, легендарной поставы римлянской мифологии, або од назвы америцкого штата Вирджиния.

Алтернативны означѣня планеткы (50) Вирджиния суть: A857 TA, A900 SB, A909 WA, 1900 SB, 1909 WA, 1977 LU1.

## Жерела и одказы
* '''JPL Small-Body Database''' Browser on 50 Virginia (A857 TA) 
* '''IAU Minor Planet Center''' on 50 Virginia (A857 TA) 
* **Schmadel, Lutz D.** Dictionary of Minor Planet Names. — Fifth Revised and Enlarged Edition. — B., Heidelberg, N. Y.: Springer, 2003. — P. 20. —  
* '''Анимация орбиты''' планеткы 50 Virginia

## Референции

Катеґорія:Астрономія
Вирджиния
(4781) Сладкович

**(4781) Сладкович** — планетка главного паса астероидох. Была объявлена 3. октобра 1980 в обсерватории Клеть  Зденьков Вавровов и названа на честь Андрея Сладковича (1820–1872), словацкого евангелицкого священика, поета, литературного критика, публициста и перекладателя

Планетка *(4781) Сладкович* обертать ся доокола Сонця з периодом  на середньом одстояню . Розмѣр планеткы .

Планетка мала дочасну назву 1980 TP. Именна назва планеткы ся стала официалнов по опубликованю в циркуларѣ *Меджинародного астрономичного союзу (IAU)*  з дня 6. фебруара 1993.

## Жерела и одказы
* '''JPL Small-Body Database''' Browser on 4781 Sladkovic 
* '''Анимация орбиты''' планеткы 4781 Sladkovic

## Референции

Катеґорія:Астрономія
Сладкович
Зденька Ваврова

**Зденька Ваврова**,  *Zdeňka Vávrová*, (*1945) — чешска звѣздарька, объявителька понад стовкы планеток.

В роках 1975–1995 працовала в обсерватории Клеть при Чешскых Будейовицях як асистентка Антонина Мркоса. Занимала ся астрометриов планеток и комет.  З великого числа астероидох, котры она объявила за довгы рокы своей чинности в Клети 115 з планеток, котры объявила, достали дефинитивны назвы. Една з объявленых планеток, 1983 JG, была по часѣ идентификована яко куртопериодична комета, а тота днесь носить назву 134P/Kowal-Vávrová. 

З ей резултатами в року 2003 была на 42. позиции свѣтовой ранглисты, з часом з объявлѣньом новых планеток, природно, тото умѣщѣня ся одсувать дале.

На ей честь названа планетка (3364) Зденка.

## Жерела и одказы
* 
* 

## Референции

Катеґорія:Астрономы
Михайло Висаник

**Михайло (фон) Висаник** (*Вӱсяник*, нім. *Michael von Viszanik*, 10. октовбер 1792, Дюлай, жупа Саболч — 3. новембер 1872, Відень) быв австрійськый медик русинського роду, дохтор-прімарь віденської псіхіатрічної болниці, реформатор австрійської псіхіатрії.

## Біоґрафія
Сын грекокатолицького пароха села Дюлай (днесь *Nyírgyulaj*) Ивана Вӱсяника. Скончив ґімназію в Сатмарі, пак ся учив у Яґрі (філософія), Пешті и Відню. У Відню здобыв діплому дохтора (1821) и тітулу маґістра акушерства (1825). Зачав роботу у віденськуй Централнуй болници як молодшый дохтор, де мав и практику из псіхічно хворыми. Пузніше ся добрі вказав уже як окружный дохтор у часі повени (1830) [de] і епідемії колеры (1831) у Відню, а пак у часі повени в Будапешті (1838) [hu]. Быв активным пропаґатором вакцинації.

У 1838 именованый на дохтора-прімаря псіхіатрічної лічниці Централної болниці у Відню, што ся розміщала в так званум ізолаторі Наррентурм («турни глупакув»). Измагав ся го модернізовати як лічебну установу: пропаґовав працовну терапію, дошколованя персонала, зрушив фіксацію хворых ланцами (уєдно дав изняти 30 тон желіза). У 1843-1844 ся пустив у служебну дорогу до Німеччины, Франції и Швейцарії. У заграничу ся окреме інтересовав архітектуров псіхіатрічных установ, котра бы мала помагати уліченю хворых. У 1844 рядив проєктованя нової псіхіатрічної лічниці в Брюннлфелду (днесь часть Відня), доконченої в 1852. році. У 1845 ся габілітовав як другый на Віденськум універзитеті доцент псіхіатрії. У дісертації аналізовав роботу віденської псіхіатрічної лічниці уд року 1784, окреме зазначаючи хосновитусть гуманного удношеня до паціентув и удмітаючи їх «неулічнусть». У 1853-1869 рокы рядив псіхіатрічноє обзираня у Централнуй болници. Удступив уд роботы в 1871. році.

Двараз быв деканом медицинського факултета Віденського універзитета. Основав общества спомаганя бывшым паціентам псіхіатрії и вдовам дохторув. Быв судовым засідательом (*táblabíró* hu) у мадярськых жупах Саболч, Чанад, Унґ, Сатмар и Боршод. Носитель тітулы дворського радника (*Hofrat*), ордена Франца Йозефа, папського ордена с. Ґеорґія Великого, пруського ордена Коруны. У 1849 быв єдным из шести членув русинської делеґації пуд веденьом Віктора Добрянського, што подала імператору Францу Йозефу I. петіцію *[[Памятник Русинов угорскых]]*.

Погребеный на Централнум теметові у Відню вєдно з жонов Амалійов (рож. Янко, 1803—1876).

## Референції


## Одказы
* 
* 
* 

Катеґорія:Медици
Катеґорія:Псіхіатрія
Катеґорія:Австрія
Катеґорія:Відень
Катеґорія:Персоналии 19. стороча
(3364) Зденка

**(3364) Зденка** — планетка главного паса астероидох. Была объявлена 5. апрѣля 1984 в обсерватории Клеть  Антонином Мркосом и названа на честь чешской объявителькы планеток, его асистенткы, Зденькы Вавровой (*1945), за ей 20-рочну оддану роботу в астрометричной програмѣ обсерватории (М. 23136).

Дочасна назва планеткы: 1984 GF. Стала именна назва планеткы была официално стверджена циркуларом MPC 23136 26. фебруара 1994.

## Жерела и одказы
* '''JPL Small-Body Database''' Browser on 3364 Zdenka 
* **Schmadel, Lutz D.** Dictionary of Minor Planet Names. — Fifth Revised and Enlarged Edition. — B., Heidelberg, N. Y.: Springer, 2003. — P. 280. —  
* **Schmadel, Lutz D.** Dictionary of Minor Planet Names. — Addendum to Fifth Edition: 2006–2008. — B., Heidelberg, N. Y.: Springer, 2009 — P. 222. —  
* '''Анимация орбиты''' планеткы 3364 Zdenka

## Референции

Катеґорія:Астрономія
Зденка
Драгово (Закарпатска область)

**Драгово**,  *Kövesliget*,  *Drahovo* — село в Хустском районѣ Закарпатской области Украины, центер сельской рады.

;Сельска рада:
Драгівська сільська рада
: 90432, с. Драгово, вул. Центральна, 100
: тел. 03142 63-157;
## Полога
Драгово лежить в долинѣ рѣкы Теребля под горов , оддалене о  од районного центра Хуст и о  од областного центра Ужгород.
## История
Перва упоминка о селѣ под назвов *Keveslygeth* походить з року 1402; назва *Drahova* зафиксована од року 1725.

В року 1910 зоз 3936 обывательох были: 3226 Русины, 500 Нѣмцѣ,  207 Мадяре; подля вѣры: 3286 грекокатолици, 564 израелиты, 82 римокатолици. До Трианона село належало Хустскому округу *(Huszti járás)* жупы Мараморош.

В року 1930 заевидованы 4983 обывателѣ: 4147 Русины, 694 Евреи, 43 Чехы и Словаци, 37 Мадяре; 10 Нѣмцѣ, 52 чужоземцѣ. Религийны громады: 3717 грекокатолици, 454 православны. Школы: русинска (5 клас), чешска (4 класы). Державны уряды: нотарскый, поштовый, жандарскый. Ходив державный автобус. Церковны инштитуции; мурована грекокатолицка церква Св. Николая, 1868; православный монастырь Св. Михаила, 1935. Промысловы объекты: вапняковый камѣнолом, водяный млин. 

В добѣ фашистичной окупации 80 обывательох утѣкли до УССР. В ночи на 29. августа 1943 около села десантовали партизанску групу Ференца Патаки. 23. октобра 1944 Червена армада выслободила село од фашистох, и зачала ся украинска доба его истории. В добѣ УССР:
* 1946 — отворена середня школа;
* 1948 — организованый кооператив «колгосп 40-роча Жовтня» з властнов цегольньов;
* 1981 — отвореный културный дом;
* 1989 — нова школа про 1176 школярьох;
* до року 1969 збудованы понад 400 будинкы.

## Днешность
В околици села з промыслового верту №9М глубков  прямо повнять до фляшок популарну минералку *Драговска*. Тота вода ай иншы, котры суть в околици суть аналогичны минералкам села Соймы и кавказскым водам. В селѣ розвита зелена туристика з можностьов резервованя комфортного бываня, восени ся одбывать фолклорный фестивал *Яворовы гуслѣ*.

## Вызнамны родаци
* Орест Сабов (1867–1939), правник, политик, урядник высокого ранга, писатель.

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* 
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* 
* **Тронько П. и др. (ред.)**: Історія міст і сіл України. Том 7. Закарпатська область. К. 1969. 
* 

## Референции

 
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Церьков святой Параскєвы

**Церьков святой Параскєвы** може означати:

* Церьков святой Параскєвы (Доброслава) — деревяна сакрална будова, котра оріґінално стояла в Новій Полянцї, днесь ся находить в сканзенї во Свіднику
* Церьков святой Параскєвы (Вышня Полянка) — ґрекокатолицька деревяна церьков, котра ся находить в селї Вышня Полянка в окресї Бардеёв в Пряшівскім краю.
* Церьков святой Параскєвы (Нова Полянка) — деревяна сакрална будова, котра оріґінално стояла в Новій Полянцї, днесь ся находить в сканзенї во Свіднику.
* Церьков святой Параскєвы (Потокы) — ґрекокатолицька деревяна церьков, котра ся находить в селї Потокы в окресї Стропков в Пряшівскім краю.
Церьков святого Василія Великого

**Церьков святой Василія Великого** може означати:

* Церьков святого Василія Великого (Грабова Розтока) — ґрекокатолицька деревяна церьков, котра ся находить в селї Грабова Розтока в окресї Свідник в Пряшівскім краю.
* Церьков святого Василія Великого (Крайнє Чорне) — тридїлна зрубова церьков св. Василія Великого в Крайнім Чорнім.
Антонин Мркос

**Антонин Мркос**,  *Antonín Mrkos*, *27. януар 1918,  Стршемховѣ коло Брна – †29. май 1996, Прага — чешскый звѣздарь, объявитель 274 планеток и 13 комет.

## Биография
Выштудовав астрономию на факултѣ природных наук универзиты Коменского в Братиславѣ. В роках 1946–1950 працовав в астрономичной обсерватории Скалнате Плесо, пак (1950–1961) в обсерватории Ломницки Штит в Высокых Татрах. 
В роках 1957–1959 и 1961–1963 зучастнив ся двох совѣтскых выправ до Антарктиды.
Од року 1965 — ведучый обсерватории Клеть при Чешскых Будейовицях. Главна професионална чинность му была в позорованю малых тѣлес Сонѣчной системы, астероидох и комет. За свой живот объявив (сам и в сполуавторствѣ) довъедна 274 планеткы и 13 комет. Быв доцентом факулты математикы и физикы Карловой универзиты, де преподавав астрономию.

## Оцѣнѣня
На честь Антонина Мркоса названы:
* планетка (1832) Мркос;
* улиця в районѣ Прага-5  Велька Хухле.

## Жерела и одказы
* 
* 

## Референции

Катеґорія:Астрономы